

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 28.maijā **Nr.215**

(prot.Nr.23, 3.§)

**Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā**

Pamatojoties uz likuma “Par pašvaldībām” 14.panta pirmās daļas 1.punktu un 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu,

ņemot vērā Valsts kontroles 2019.gada 5.decembra vēstuli Nr.3-3.5.4.1e/241, Veselības ministrijas 2020.gada 21.aprīļa vēstuli Nr.01-14.1/2059, SIA „Daugavpils zobārstniecības poliklīnika” 2020.gada 28.februāra vēstuli Nr.01-4.2/15,

lai nodrošinātu zobārstu pakalpojumu pieejamību Daugavpilī, it īpaši veicinot bērnu zobārstu piesaisti Daugavpilī, nepieciešams paredzēt pasākumus zobārstu piesaistei,

ņemot vērā Daugavpils pilsētas domes Finanšu komitejas 2020.gada 28.maija atzinumu, Daugavpils pilsētas domes Izglītības un kultūras jautājumu komitejas 2020.gada 28 atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Veikt ieguldījumu sabiedrības ar ierobežotu atbildību „Daugavpils zobārstniecības poliklīnika” (vienotais reģistrācijas Nr.41503007355, juridiskā adrese: Lāčplēša iela 12, Daugavpils) pamatkapitālā 311 690 EUR (trīs simti vienpadsmit tūkstoši seši simti deviņdesmit *eiro,* 00 centi) apmērā, lai nodrošinātu bērnu zobārstu pakalpojumu pieejamību Daugavpilī ilgtermiņā:
   1. 2020.gadā - 31169 EUR,

1.2. 2021.gadā – 62238 EUR,

1.3. 2022.gadā – 62238 EUR,

* 1. 2023.gadā – 62238 EUR,
  2. 2024.gadā – 62238 EUR,
  3. 2025.gadā – 31169 EUR.

1. Uzdot sabiedrībai ar ierobežotu atbildību „Daugavpils zobārstniecības poliklīnika”:
   1. iesniegt dalībnieku sapulcei pamatkapitāla palielināšanas noteikumus un statūtu grozījumus;
   2. nodrošināt 2020.gadā četru zobārstniecības studiju programmas studentu atlasi, rīkojot konkursu.

3. Samazināt apropriāciju Daugavpils pilsētas domes pamatbudžeta programmā „Medicīnas personāla piesaiste veselības aprūpes jomā” par 31169 EUR saskaņā ar 1.pielikumu.

4. Palielināt apropriāciju Daugavpils pilsētas domes pamatbudžeta programmā „ Akcijas un cita līdzdalības komersantu pašu kapitālā par 31169 EUR saskaņā ar 2.pielikumu.

5. Lēmuma 2.2.punkta izpildi kontrolē Domes izpilddirektors.

|  |  |
| --- | --- |
| Pielikumā: | 1. Daugavpils pilsētas domes pamatbudžeta programmas “ Medicīnas personāla piesaiste veselības aprūpes jomā” ieņēmumu un izdevumu tāmes grozījumi 2020.gadam.  2. Daugavpils pilsētas domes pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2020.gadam. |

Domes priekšsēdētājs *(personiskais paraksts)* A.Elksniņš